Ο **Ρομπέρτο Μιγκέλ Μπατιόν** {ισπανικά:**Roberto Miguel Battión**} (γεννημένος την 1η Μαρτίου 1982), είναι Αργεντινός βετεράνος ποδοσφαιριστής, ο οποίος αγωνίζονταν ως αμυντικός μέσος.

Καριέρα
-------

Ο Μπατιόν γεννήθηκε στη Σάντα Φε και ξεκίνησε την καριέρα του στα τμήματα υποδομών της τοπικής Ουνιόν ντε Σάντα Φε, η οποία αγωνίζονταν στην Primera División. Σταδιακά αναδείχθηκε από τις χαμηλότερες ηλικιακά ομάδες του συλλόγου και πραγματοποίησε το ντεμπούτο του στην Πριμέρα Ντιβισιόν στις 28 Σεπτεμβρίου 2001, σε μια ισοπαλία 2-2 εναντίον της Ουρακάν:, αντικαθιστώντας στο 36ο λεπτό τον Rubén Capria 

Στο τέλος της σεζόν 2002–03 ο σύλλογος υποβιβάστηκε και ο Μπατιόν παρέμεινε στην ομάδα, αγωνιζόμενος με τα χρώματά της για αρκετές σεζόν στην Πριμέρα Β Νασιονάλ. 

Τον Ιούλιο του 2007 μετακόμισε στην Αρχεντίνος Τζούνιορς, όπου είχε εξαιρετικές εμφανίσεις. 

Στα μέσα του 2008 πήρε μεταγραφή στον Άρης Θεσσαλονίκης, ξεκινώντας τη σύντομη παρουσία του στο ευρωπαϊκό ποδόσφαιρο. Με τον Άρη, κατέγραψε συνολικά 23 συμμετοχές, εκ των οποίων οι 20 στο Πρωτάθλημα (με 1 γκολ ) και οι 3 στο Κύπελλο Ελλάδας. 

Το δεύτερο εξάμηνο του 2009 επέστρεψε στη χώρα του και υπέγραψε (ως δανεικός)  στην  Μπάνφιλντ με την οποία αναδείχθηκε πρωταθλητής (πρωτάθλημα Apertura του 2009).

Τον Ιούλιο του 2010, και ενώ όλα συνηγορούσαν έδειχναν ότι ο Μπατιόν επρόκειτο να ανανεώσει με την Μπάνφιλντ, υπέγραψε τελικά για τέσσερα χρόνια με την Ιντεπεντιέντε. 
Αν και αντιμετώπισε πολλούς τραυματισμούς και αγωνίστηκε σε μικρό αριθμό αγώνων στα πρώτα 2 χρόνια τελικά παρέμεινε στην ομάδα και αγωνίστηκε στο Κόπα Σουδαμερικάνα, το οποίο και κατέκτησε. (σεζόν 2009-10).

Το καλοκαίρι του 2013 αποχώρησε από την Ιντεπεντιέντε και εντάχθηκε στην Ολ Μπόις της πρώτης κατηγορίας. 

Στις 18 Αυγούστου 2014, ο Ρομπέρτο υπέγραψε στη Βέροια  

Ο Μπατιόν σημείωσε το πρώτο του γκολ με τη Βέροια σε μια εντός έδρας νίκη επί του Λεβαδειακού. .

Την 1η Φεβρουαρίου 2015 στον εντός έδρας αγώνα της ομάδας του με τον Ολυμπιακό, ο Μπατιόν αποβλήθηκε με δεύτερη κίτρινη κάρτα, για φάουλ. Στη συνέχεια, ειρωνικά χειροκρότησε τον διαιτητή για εκείνη την απόφαση και οι οπαδοί της Βέροιας απάντησαν με χειροκροτήματα καθώς αναγνώρισαν το μήνυμα της ενέργειας του παίκτη. Στη συνέχεια, υπήρξε μια μίνι συμπλοκή μέσα στο γήπεδο μεταξύ των παικτών. Η ενέργεια του Μπατιόν έγινε δεκτή με μεγάλο ενθουσιασμό από ΜΜΕ αλλά και από τους φιλάθλους της Βέροιας.

Tον Ιούλιο του 2016 o Μπατιόν πήρε την απόφαση να επιστρέψει στη Αργεντινή για να παίξει στην **Ατλέτικο Πιλάρ**, μια ερασιτεχνική ομάδα η οποία αγωνίζονταν στην **Esperacina Soccer League** της Σάντα Φε, από όπου κατάγεται ο ίδιος ο παίκτης.

Στις 28 Αυγούστου 2021, ανέλαβε το πόστο του Γραμματέα Αθλητισμού (Secretario Deportivo) της Ουνιόν ντε Σάντα Φε 

Στις 13 Σεπτεμβρίου 2023, ανέλαβε αθλητικός διευθυντής της Μπάνφιλντ.

Φιλανθρωπικό έργο
-----------------

Πέρα από τις ποδοσφαιρικές του επιδόσεις, ο Μπατιόν είναι γνωστός για τη φιλανθρωπική του δράση και τις συνεχείς δωρεές του.

Διακρίσεις
----------

Συλλογική διάκριση:   

Ως παίκτης της **Μπάνφιλντ**   

* Primera División (1) : 2009 Apertura

Ως παίκτης της **Ιντεπεντιέντε**   

* Κόπα Σουδαμερικάνα (1): 2010

Παραπομπές
----------

1. ↑  Abracadabra, Capria
2. ↑  La noche que Unión tuvo magia
3. ↑  Συμφωνία Αρη με Μπατιόν
4. ↑  Ρομπέρτο Μιγκέλ Μπατιόν (Roberto Miguel Battión)
5. ↑  Ηρακλής-Άρης 0-1
6. ↑  ROBERTO BATTION
7. ↑  Δανεικός στην Μπάνφιλντ ο Ρομπέρτο Μπατιόν
8. ↑  Battión firmó para Independiente
9. ↑  Πήρε Μπατιόν η Βέροια
10. ↑  Ανακοίνωσε Μπατιόν η Βέροια
11. ↑  Βέροια-Λεβαδειακός 2-1
12. ↑  Με εννέα παίκτες έμεινε η Βέροια για να κερδίσει ο Ολυμπιακός
13. ↑  ¿Qué fue de la vida de Roberto Battión?
14. ↑  Roberto Battión
15. ↑  Roberto Battión es el nuevo Secretario Deportivo de Unión
16. ↑  Roberto Battión será el nuevo Director Deportivo
17. ↑  Battión y su gran corazón[*νεκρός σύνδεσμος*]
18. ↑  «ROBERTO BATTIÓN». Αρχειοθετήθηκε από το πρωτότυπο στις 3 Ιουνίου 2016. Ανακτήθηκε στις 4 Απριλίου 2024.

Εξωτερικές πηγές
----------------

* Προφίλ του Ρ. Μπατιόν στο transfermarkt.com
* Προφίλ του Ρ. Μπατιόν στο bdfa.com.ar